Liste over svenske golfspillere med seire på PGAs hovedtourer

**Liste over svenske golfspillere med seire på PGAs hovedtourer** omfatter mannlige og kvinnelige svenske golfspillere som har vunnet på enten PGA-touren, Europatouren, LPGA-touren eller Ladies European Tour. Satellitt-tourer som Web.com Tour og Challenge Tour er ikke medregnet.

## Bakgrunn
Siden Gunnar Muellers debut på Europatouren i 1973, har en rekke svenske golfspillere spilt på de fire store profesjonelle tourene.

I 1983 startet det svenske golfforbundet et prosjekt der amatører og profesjonelle deltok i de samme konkurransene, såkalt «öppen golf», for å  heve nivået på amatørene samt gjøre dem bedre forberedt på å møte  proffkonkurranse. Samme år ble *Team SAAB* opprettet, et prosjekt der tre lovende golfspillere, Ove Sellberg, Krister Kinell og Magnus Persson inngikk. Alle tre hadde vært på det svenske laget som tok sølv i VM samme år. Sellberg ble seinere den første svensken til å vinne på Europatouren da han vant matchspillkonkurransen Epson Grand Prix  i 1986. Året etter ble Anders Forsbrand den første svenske som vant en slagspillkonkurranse, Swiss Open. Da Kristoffer Broberg vant BMW Masters i Kina i november 2015 ble han den 30. svensken som vant en turnering på Europatouren, samtidig som det var den 100. svenske seieren på samme tour. I 2016 ble Henrik Stenson den første svenske herrespilleren til å vinne en major-turnering da han vant The Open.

I 1994 ble Jesper Parnevik den første svensken som kvalifiserte seg for PGA-touren etter å blitt nummer 4 på tourens kvalifiseringsskole i desember 1993. Den første svenske seieren på touren kom i september 1997 da Gabriel Hjertstedt vant B.C. Open. David Lingmerths seier i The Memorial Tournament i 2015 var svenskenes 23. seier på touren.
 
Women Professional Golfers' European Tour ble etablert i 1979. Allerede i 1980 vant en svensk kvinne, Kärstin Ehrnlund, en turnering på touren. I 2014 vant Camilla Lennarth den 80. svenske turneringsseieren på den europeiske profesjonelle kvinnetouren, nå kalt Ladies European Tour.

Charlotte Montgomery ble i 1982 den første svenske kvinnen på den amerikanske LPGA-touren. Hun vant aldri noen turnering på LPGA, men i 1983 hadde hun to andreplasser, deriblant Portland Ping Championship, der hun tapte i omspill om seieren. Den første svenske seieren på LPGA-touren kom i 1988. Da vant Lotta Neumann US Women's Open. Svenske spillere har i alt 116 seire på LPGA-touren. 72 av disse er vunnet av Annika Sörenstam.

Neumanns seier i US Women's Open var også den første svenske seieren i en major-turnering.

## Svenske golfere med seire på PGAs hovedtourer

Oppdatert per juni 2021.

*(Fet skrift innebærer at tallet inkluderer seire i majorturneringer)
(*) På daværende tidspunkt kun major-turnering på LET. Evian ble major på begge tourer 2013 (ikke tilbakevirkende), Women's British Open ble det i 2001.

*9 svenske menn har vunnet i alt 26 turneringer på PGA-touren. Først: Gabriel Hjertstedt, 1997
*34 svenske menn har vunnet i alt 112 turneringer  på Europatouren. Først: Ove Sellberg, 1986
*11 svenske kvinner har vunnet i alt 117 turneringer på LPGA-touren. Først: Lotta Neumann, 1988
*22 svenske kvinner har vunnet i alt 85 turneringer på LET. Først: Kärstin Ehrnlund, 1980
*Én svensk mann har vunnet en major-turnering. (Henrik Stenson, 2016)
*7 svenske kvinner har vunnet 24 major-turneringer. (*) 8 av disse var major kun på LET. Først:Lotta Neumann, 1988

Til sammenligning:
*1 norsk mann har vunnet 2 turneringer på PGA-touren. Først: Viktor Hovland, 2020
*1 norsk mann har vunnet 1 turnering på Europatouren. Først: Viktor Hovland, 2021
*1 norsk kvinne har vunnet i alt 15 turneringer på LPGA-touren. Først: Suzann Pettersen, 2007
*2 norske kvinner har vunnet i alt 12 turneringer på LET. Først: Suzann Pettersen, 2001
*1 norsk kvinne har vunnet to major-turneringer.  Suzann Pettersen, 2007, 2013

*12 danske menn har vunnet i alt 40 turneringer på Europatouren. Først: Thomas Bjørn, 1996
*5 danske kvinner har vunnet i alt 14 turneringer på LET. Først: Iben Tinning, 2002

## Ryder Cup/Solheim Cup
*10 svenske menn har spilt i 12 Ryder Cup-turneringer. Først: Joakim Haeggman, 1993
*12  svenske kvinner har spilt i 15 Solheim Cup-turneringer. (Sverige har  vært representert med minst to spillere i samtlige 15 Solheim Cup. 2  ganger, 1998 og 2000, var 6 av spillerne, med andre ord halve laget,  svenske.) Først: Helen Alfredsson, Lotta Neumann, 1990
**Samtlige svenske Ryder Cup/Solheim Cup-deltakere inntil 2017 har hatt minst én seier på PGAs hovedtourer. I 2017 debuterte Madelene Sagström på Solheim Cup uten seire på LPGA eller LET, men med tre seire fra Symetra Tour.

Til sammenligning:
*Ingen norske menn har spilt i Ryder Cup
*En norsk kvinne har spilt i 9 Solheim Cup-turneringer. Suzann Pettersen, første gang i 2002

*Tre danske menn har spilt i 5 Ryder Cup-turneringer. Først: Thomas Bjørn, 1997
*To danske kvinner har spilt i 5 Solheim Cup-turneringer. Først: Iben Tinning, 2002

## Samtlige svenske seire
### Herrer

## Kilder
*Alla svenska segrar (www.golf.se)
*Presentasjon svensk golf (fra 2009) 

## Referanser